CELEX: 62018TN0289
Language: lt
Date: 2018-05-04 00:00:00
Title: Byla T-289/18: 2018 m. gegužės 4 d. pareikštas ieškinys byloje Pšonka / Taryba

201806290601986312018/C 249/482892018TC24920180716LT01LTINFO_JUDICIAL20180504383921Byla T-289/18: 2018 m. gegužės 4 d. pareikštas ieškinys byloje Pšonka / Taryba
   
 ---documentbreak--- C2492018LT3810120180504LT00483813922018 m. gegužės 4 d. pareikštas ieškinys byloje Pšonka / Taryba
   
   (Byla T-289/18)2018/C 249/48Proceso kalba: čekų
      Šalys
   
   
      Ieškovas: Artem Viktorovič Pšonka (Kramatorsk, Ukraina), atstovaujamas advokato M. Mleziva
   
      Atsakovė: Europos Sąjungos Taryba
   
      Reikalavimai
   
   Ieškovas Bendrojo Teismo prašo:
   
            —
         
         
            Panaikinti 2014 m. kovo 5 d. Tarybos sprendimą (BUSP) 2018/333, kuriuo iš dalies keičiamas sprendimas 2014/119/BUSP dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Ukrainoje, ir 2018 m. kovo 5 d. Tarybos įgyvendinimo reglamentą (ES) Nr. 2018/326 tiek, kiek minėti sprendimas ir reglamentas susiję su ieškovu.
         
      
            —
         
         
            Nurodyti Europos Sąjungos Tarybai padengti savo ir ieškovo patirtas bylinėjimosi išlaidas.
         
      
      Ieškinio pagrindai ir pagrindiniai argumentai
   
   Grįsdamas ieškinį ieškovas remiasi trimis pagrindais.
   
            1.
         
         
            Pirmasis ieškinio pagrindas, susijęs su teisės į gerą administravimą pažeidimu.
            
                     —
                  
                  
                     Ieškovas, be kita ko, teigia, kad Europos Sąjungos Taryba, priimdama 2018 m. kovo 5 d. Sprendimą (BUSP) 2018/333, nesilaikė rūpestingumo pareigos, nes prieš priimdama skundžiamą sprendimą ji neišnagrinėjo nei ieškovo pateiktų argumentų, nei įrodymų, paneigiančių jam pareikštus kaltinimus; ji iš esmės rėmėsi tik Ukrainos generalinės prokuratūros parengta trumpa santrauka ir neprašė jokios papildomos informacijos apie tyrimo eigą Ukrainoje.
                  
               
      
            2.
         
         
            Antrasis ieškinio pagrindas, susijęs su ieškovo teisės į nuosavybę pažeidimu.
            
                     —
                  
                  
                     Šiuo klausimu ieškovas tvirtina, kad ribojamosios priemonės, kurių buvo imtasi prieš jį, yra neproporcingos, nereikalingos ir pažeidžia tarptautines garantijas, susijusias su ieškovo teisės į nuosavybę apsauga.
                  
               
      
            3.
         
         
            Trečiasis ieškinio pagrindas, susijęs su ieškovo pagrindinių teisių, garantuojamų pagal Europos žmogaus teisių ir pagrindinių laisvių apsaugos konvenciją, pažeidimu.
            
                     —
                  
                  
                     Šiuo klausimu ieškovas nurodo, kad taikant jam ribojamąsias priemones, buvo pažeista jo teisė į teisingą bylos nagrinėjimą, nekaltumo prezumpcijos principas, taip pat teisė į privačią nuosavybę.